Woord-Skatte Gemyn op Tsumeb: HEIDENDOM IN BLOEMFONTEIN
Sondag, 08 Januarie 2012
- Zuma offer aan die voorvadergeeste.
Kulturele verskeidenheid is iets waarmee ons (veral in Suider Afrika) positief moet saamleef en inderdaad kan waardeer. In ander kulture is daar dikwels prysenswaardige eienskappe wat ons lewensuitkyk kan verryk. Maar wanneer ’n betrokke kultuur (ongeag of dit ’n Westerse, Oosterse of Afrika kultuur is) gebruike en seremonies volg wat deur God se Woord verbied en as ’n gruwel verklaar word, durf die kerk van Jesus nie ter wille van politieke korrektheid en gedienstigheid stilbly nie.
Daarom moet ons die diere offers en kontak met voorvadergeeste tydens die ANC se afgelope eeufeesvieringe in Bloemfontein ten sterkste betreur en al die betrokkenes tot bekering oproep. Die kastige reinigingsseremonie is nie maar bloot ’n onskuldige kulturele praktyk nie, dis gruwelike afgodery!
Dat ons hier te make het met tradisionele Afrika voorvadergodsdiens is baie duidelik. Die Mail&Guardian berig as volg :
Die skokkende is, die president van Suid-Afrika was persoonlik hierby betrokke. Weereens die Mail&Guardian:
Oor die betekenis hiervan het Zuma homself as volg uitgelaat :
"We have spoken to the ancestors, it is done. The spear once used to fight apartheid is now used to protect our nation. Let us go out and enjoy the centenary celebrations"
Die Woord van God is baie duidelik dat ons geen kontak met die geeste van dooies mag maak nie. (Deuteronomium 18:9-14) Die sogenaamde geeste van die voorvaders met wie daar kontak gemaak word, is nie net afgode wie se hulp (in plaas van God) nou gevra word nie, maar is in werklikheid niks anders as demone nie. (en terloops, laat die Westerlinge wat so graag via ’n spiritistiese medium, kastig met ’n oupa of ander familielid praat, maar ook hiervan kennis neem) Wie met hulle praat en aan hulle offer is besig om aan demone eer te bewys. Paulus waarsku ernstig teen sulke gemeenskap met die bose geeste. (1 Korintiërs 10:20)
Om die bloed van ’n bul te laat vloei in ’n heidense seremonie kom neer op die minagting van die bloed van die Lam van God wat vir eens en altyd gevloei het. Jesus se bloed was genoegsaam om die sondes van die wêreld weg te neem. (Johannes 1:29; 1 Johannes 1:7) Dis net die Satan wat nou bloedoffers wil hê. Dis presies waarmee Zuma, die heidense poligamis besig was (miskien onwetend); hy het ’n offer aan Satan gebring!
Gaan die Christelike kerk in Suid-Adrika die moed hê om op te staan en te getuig vir die waarheid?
geplaas deur Johannes de Koning om 21:23
Sleutelwoorde: Demone, Kommentaar op Wêreldgebeure, Peuselhappie, Voorvadergeeste, Zuma